Document ID: /roh_data/filtered/fineweb-2-filterrobots_roh.jsonl.gz/71902

Infurmaziun per tuts
L'infurmaziun è la funtauna da la furmaziun libra da l'opiniun e da la democrazia. Emissiuns d'infurmaziun retschertgadas bain tematiseschan las relaziuns sociopoliticas da differents puncts da vista. Ellas dattan infurmaziuns supplementaras ed orientaziun ed animeschan da discussiunar. Infurmaziun è service public.
Passa 50 pertschient da las entradas da la taxa da medias
vegnan investids en l'infurmaziun.
Infurmaziun per l'entira Svizra
Las emissiuns d'infurmaziun e da novitads da la SSR rapportan davart eveniments actuals da la Svizra e dal mund. Ellas porschan ina vista independenta or da la perspectiva svizra sin la vita politica, economica e sociala.
Sulettamain infurmaziuns e rapports retschertgads bain ed intermediads a moda vardaivla pussibiliteschan als umans da furmar libramain in'opiniun. Nossas reportaschas independentas prestan ina contribuziun essenziala e promovan uschia la cultura politica en Svizra.
Infurmaziun da tuttas uras
Infurmaziun – quai èn:
38 pertschient da noss temp d'emissiun a la televisiun, 14 pertschient da noss temp d'emissiun al radio.
Infurmaziun è integraziun
SWI swissinfo.ch rapporta mintga di en diesch linguas davart la politica, l'economia, la cultura, la societad e la scienza svizra. Questa purschida sa drizza ad in public internaziunal. Cun quai presta SWI ina contribuziun a l'integraziun dad estras ed esters. Era per Svizras e Svizzers a l'exteriur è la purschida online da SWI multifara e preziusa. Ad els stattan a disposiziun tranter auter infurmaziuns davart votaziuns ed elecziuns federalas.
Premi da medias Civis
La Fundaziun da medias Civis undrescha emissiuns da radio e da televisiun che promovan la convivenza paschaivla d'umans da differentas derivanzas. La SSR è dapi il 2007 partenaria da medias.
La contribuziun da SRF «Rendez-vous: Zittau – mitten in Europa, aber nicht mitten in der EU» da Peter Voegeli vegn undrà il 2020 cun il Civis Audio Award en la categoria «programs curts».
Actualisà l'ultima giada: matg 2023